**Fasit: Hit reiste vi i 2011**

Spania fortsatt klar favoritt, mens New York økte mest

Nå har vi lagt enda et år bak oss og det er på tide å oppsummere hvor vi reiste i 2011. Med fasiten i hånden viste det seg at nordmenns favorittreisemål i 2011 fortsatt er Gran Canaria! Ingen over og ingen ved side – og økningen fortsetter. Den største økningen i 2011 hadde imidlertid New York med 153 prosent, selv om reisemålet ikke kommer inn blant topp-ti denne gangen, så suser det oppover på listen.

Til tross for et år med mye finansuro i Europa, naturkatastrofer og uroligheter på mange hold så valgte vi å reise mer enn året før. Reisebyrået Ticket har tatt frem tall på antall solgte reiser som viser en økning på18 % sammenliknet med 2010.

Gran Canaria var vårt mest populære reisemål i året som har gått. Øya står for omtrent 12 % av alle reiser som bestilles, og økte med 13 % i 2011. Antalya og Kreta følger på de neste plassene, selv om begge hadde en liten nedgang i 2011.

Bookingene til London og New York økte gjennom hele året, og begge destinasjonene klatrer på topplistene. London ligger nå på en 6. plass mot 8. plass i 2010. New York er nå på en 12. plass, mensbyen i 2010 ikke en gang var blant topp 30. En sterk krone, pressede flypriser og ikke minst flere direkteruter lokker stadig flere nordmenn til å legge ferien sin ”over there”.

Reiser til Bangkok økte kraftig i 2011 (+ 93 %) noe som også her skyldes mange aktører og derav pressede priser. Mange bruker Bangkok som transitt til resten av Thailand og andre destinasjoner i Asia.

**Hellas og Egypt gikk tilbake i 2011**

Fjorårets nr 1 Spania beholder topp-plasseringen også i år, og er en overlegen ener. Selv om Hellas fortsatt innehar andre plassen har landet falt litt tilbake. Egypt faller mest tilbake etter et turbulent år. Det er Thailand og USA som øker mest med hhv 40 prosent og 37 prosent.

\*reiser gjort 1.1. – 31.12.2011. Tallene i parentes angir plasseringen i 2010.

Ticket Feriereiser selger fritidsreiser fra alle ledende charter- og turoperatører, cruiserederier, flyselskap og hotellkjeder. Virksomheten i Sverige og Norge gjøres gjennom 80 butikker, telefon og internett, og i Danmark gjennom ticket.dk. Salget i 2010 endte på ca SEK 3,5 milliarder. Ticket Feriereiser eies av det privateide investeringsselskapet Braganza AS. Ticket gjør den enkelt for deg å finne og booke riktig reise. Hos oss får du oversikt over de mange tilbudene som finnes i markedet. Gjennom vår høye kompetanse og servicenivå gir vi deg råd og hjelp til å booke riktig feriereise.

**For mer informasjon, kontakt:**

Ellen Wolff Andresen, markedssjef, Ticket Feriereiser AS

Direkte: 22 05 15 10, mobil: 905 94673, ellen.wolff.andresen@ticket.no